પ્રતિભાવ - ॐ સ્વામી\nઅહી આ નાનું કાંગારું શું કરી રહ્યું છે? જાણવા માટે આ વાર્તા છેક અંત સુધી વાંચો.\nએક વખત અકબર અને બીરબલ છુપાવેશે શહેરમાં ફરી રહ્યાં હતાં. પોતાની પ્રજાની અસલી હાલત જાણવા માટે અકબર આવી રીતે છુપાવેશે અનેક વાર ફરતાં હતાં. દુરથી, અકબરે એક કઠિયારાને કુવામાંથી પાણી પિતા જોયો.\n“તને શું લાગે છે આ કઠિયારો મારા વિશે કેવું વિચારતો હશે?” અકબરે બીરબલને પૂછ્યું.\n“નામદાર, બિલકુલ તમે જેવું તેના વિશે વિચારતાં હશો તેવું જ તે તમારા વિશે વિચારતો હશે.”\n“આ તો બહુ જ વાહિયાત વાત મેં સાંભળી હોય એવું લાગે છે! મારા રાજ્યનો એક નાનો નાગરિક પોતાના સમ્રાટ વિશે એવું કેવી રીતે વિચારી શકે જેવું સમ્રાટ તેના વિશે વિચારતાં હોય?”\n“વારુ, જહાંપનાહ,” બીરબલે જવાબ આપતાં કહ્યું, “લાગણીમાં કોઈ વિચાર નથી હોતો. તેનું તો બસ આદાન-પ્રદાન જ થતું હોય છે. એ તમારા વિશે શું વિચારતો હોય તે કદાચ જુદું હોઈ શકે, પરંતુ તે તમારા વિશે કેવી લાગણી રાખતો હશે એ બિલકુલ તમે તેના માટે જેવી લાગણી રાખતાં હશો તેવી જ હશે.”\n“અચ્છા તો એ સાબિત કર નહીતર તને એક રાજપુરુષની એક સામાન્ય નાગરિક સાથે સરખામણી કરવાં બદલ સજા કરવામાં આવશે.”\nબીરબલની વિનંતીથી, અકબર એક ઝાડ પાછળ સંતાઈ જાય છે અને પેલા કઠિયારા વિશે નમતું અને અપમાનજનક શબ્દો બોલે છે. તેમને પોતાની અંદર ઊંડે કોઈ અજાણી વ્યક્તિ માટે જેટલી પણ નફરત અને ધ્રુણા હોય તે બધી બહાર કાઢી. આ હરામી, એક મામુલી કઠિયારો, આ રાજ્ય પર બોજ છે. જો ને કેવો પરસેવા વાળો અને કદરૂપો લાગી રહ્યો છે. તેના જેવા લોકો મારી સંપત્તિનો દાટ વાળી દે છે. એકદમ નક્કામો અને સરકારની મદદ ઉપર જીવે છે. મને ચોક્કસ ખાતરી છે કે તેને જંગલ અધિકારીની કોઈ પરવાનગી લીધી નહિ હોય અને તેમ છતાં પણ આ લાકડું કાપીને કાળાબજારમાં વેંચવા માટે લઇ જઈ રહ્યો છે. આ માણસને તો ફાંસી આપીને લટકાવી દેવો જોઈએ.\nઆ દરમ્યાન, કઠિયારો પોતાનાં કામે લાગ્યો.\n“ઓ બાપ રે!” બીરબલે નવાઈ પામતા તેનાં તરફ દોટ મૂકી. “તને ખબર પડી આજે આપણા રાજાને સાપ કરડ્યો અને તેઓ મૃત્યુ પામ્યાં? મને તો ખુબ જ આઘાત લાગ્યો છે.”\n“આઘાત!” નવાઈ પામતાં કઠિયારાએ પોતાનાં લાકડાનો ભારો નીચે નાંખતા કહ્યું. “સારું થયું છુટકારો થયો, હું તો કહું છું! એ કોઈ રાજા તો હતો જ નહિ, જુલ્મી હતો. એ મુર્ખે આખો દિવસ પોતાની ઇચ્છાઓ સંતોષવા સિવાય કોઈ બીજું સારું કામ કર્યું છે ખરું? બસ ફક્ત સંગીત, કલા અને સ્ત્રીઓ! તમે આવી રીતે કોઈ દેશ ન ચલાવી શકો. આવો રાજા તો દશકાઓ પહેલા મરી ગયો હોત તો સારું!”\nજેવો કઠિયારો ગયો, કે બીરબલે અકબરને એક બીજી સામેથી આવતી વૃદ્ધ સ્ત્રી વિશે સારા અને પ્રેમ ભર્યા શબ્દો વિચારવાનું અને બોલવાનું કહ્યું. અકબર ફરીથી ઝાડ પાછળ સંતાઈ ગયા અને સામેથી એક વૃદ્ધ સ્ત્રી પોતાનાં માથે ઘાસની ભારી લઇને આવતી જોઈ. અરે આ કેટલી સારી અને શાંત વ્યક્તિ છે! એ મારી દાયી જેવી લાગે છે, જે હું નાનો હતો ત્યારે મારી સંભાળ લેતી હતી. મારા રાજ્યે આ વૃદ્ધ લોકો માટે જરૂર હજી કઈ વધારે કરવું જોઈએ. હું દેશભરમાં આવા લોકો માટે ભરણપોષણની રકમમાં વધારો કરવાનું તેમજ તેમને દવાદારુના પૈસાનો ફાયદો થાય એવું કરવાનું કહીશ. એની ઉમરની કોઈપણ વ્યક્તિને આવી મહેનત ન કરવી પડવી જોઈએ. હું આપણા વૃદ્ધ નાગરિકો માટે એક ખાસ સ્તર નક્કી કરીશ.\n“તમે સાંભળ્યું, માતા જી” બીરબલે પેલી વૃધ્ધાને પૂછ્યું, “કે આપણા રાજાને આજે સવારે સાપ કરડ્યો અને તે મરી ગયાં? મારું તો હૃદય બેસી જાય છે એ વાત જાણી ને.”\n“અરે આવું ન બને!” બોલતાં-બોલતાં તો તે નીચે જમીન પર બેસી ગઈ અને વિલાપ કરવાં લાગી. “અંતે, ભારતમાં એક એવાં સમ્રાટ હતાં કે જે શુરવીર, ભલા અને દૂરંદેશી હતાં તો ય ભગવાને તેમને જ લઇ લીધા! તે કઈ ફક્ત ભારતના જ સમ્રાટ નહોતાં, પરંતુ લોકોના હૃદયસમ્રાટ હતાં. હવે આ રાષ્ટ્રનું શું થશે? હિંદુ અને મુસ્લિમ તો તેમની બે આંખો સમાન હતાં. કાશ, મોત તેમનાં બદલે મને લઇ ગયું હોત!”\nઅકબરે કબુલ કર્યું કે બીરબલની વાતમાં ચોક્કસ દમ છે.\nમને લાગે છે કે આ વિચારનો અર્થ એ પણ થઇ શકે: “લાગણીઓ હંમેશાં પારસ્પરિક હોય છે,” અને મને આપણા આ અસ્તિવનાં ભાગ સમાન લાગણીઓ માટે એ વાત ખુબ જ આશ્ચર્યજનક લાગે છે કે આપણે કોઈપણ વ્યક્તિને આપણા વિશે અમુક પ્રકારની લાગણીનો અનુભવ ફક્ત આપણે પણ તેમના વિશે એવી લાગણીનો વિચાર કરીને કે એવી લાગણી અનુભવીને કરાવી શકીએ તેમ છીએ. જરા વિચાર કરો, મને નથી લાગતું કે આ એક જાદુથી કઈ ઓછું હોય. જયારે બે લોકોને એકબીજા સાથે બનતું ન હોય, અને તેમનો સંબંધ સમય સાથે ફક્ત બગડતો જ જતો હોય, ત્યારે તેમાં જ્યાં સુધી તેઓ એકબીજામાં રહેલી હકારાત્મકતા વિશે વિચાર ન કરતાં થાય ત્યાં સુધી કશું બદલી પણ ન શકાતું હોતું નથી.\nઆ બાબતને આકર્ષણનો નિયમ કહો કે પછી બીજું કઈ પણ નામ આપો, દિવસને અંતે તો આ ખુબ જ સરળ બાબત છે: કે આપણે જીવનમાં જેના ઉપર પણ આપણું ધ્યાન (વિચાર અને લાગણી) કેન્દ્રિત કરીએ છીએ, તે જ વસ્તુ આપણા જીવનમાં મોટી બનતી હોય છે. પછી એ ફકત સારા ભોજનનો આનંદ હોય કે પછી અંગુઠો કચરાઈ જવાનું દર્દ હોય, જયારે તમે તમારું બધું ધ્યાન કોઈપણ વસ્તુ ઉપર કેન્દ્રિત કરો છો ત્યારે તમારું સમગ્ર અસ્તિત્વ એક પારસ્પરિક પ્રતિભાવની લાગણીનો અનુભવ કરવા લાગે છે. અને માટે જ જે લોકો નકારાત્મક હોય છે તેમને તેમની આજુબાજુનું તમામ પડી ભાંગતું અને બગડી જતું હોય એવું લાગતું હોય છે. તેમના મત પ્રમાણે, આખી દુનિયાનું પતન થઇ રહ્યું હોય છે, સમાજ અનૈતિકતા તરફ વળતો નજરે ચડે છે, આજની યુવાપેઢી નક્કામી લાગે છે વિગરે. જેમ કે તુલસીદાસે લખ્યું છે, जाकी रही भावना जैसी, प्रभु मूरत देखी तिन तैसी, તમને તમારી આજુબાજુ રહેલી દુનિયાનું તેમજ દિવ્યતાનું દર્શન તમારી આંતરિક અવસ્થા મુજબનું જ થતું હોય છે. તમારી બારીનો કાચ સાફ કરો અને બહારનું પણ ચોખ્ખું દેખાવા લાગશે.\nઅને આ કારણોસર જ દુનિયાભરનાં દરેક ધર્મનાં પ્રત્યેક આધ્યાત્મિક શિક્ષણમાં, તેઓ વારંવાર આપણને આપણી નફરત, ઈર્ષ્યા, અને ક્રોધની લાગણીઓને ત્યાગવાનું કહે છે. આપણા હૃદયમાં આવી લાગણીઓને સંઘરી રાખવાથી આપણને આંતરિક શાંતિ કે આનંદનો અનુભવ નહિ થાય. વધુમાં, લાગણીઓ તો બહુ જ ચેપી હોય છે. એકપણ શબ્દ બોલ્યાં વગર જ તે તમારી માનસિક અને શારીરિક નજદીકીમાં રહેલા દરેકજણને અસર કરતી હોય છે. એટલાં માટે જ કદાચ ઉચ્ચ વિચારો વાળા લોકોનાં સત્સંગમાં રહેવાનું કે જેમાં લોકો એકબીજા સાથે ભેગા થઇને ભલાઈ વિશે વાતો કરવાની કે ભલાઈનો ફેલાવો કરવાની બાબત ઉપર પહેલીથી જ ખુબ ભાર મુકવામાં આવ્યો છે. પછી ભલેને આ સત્સંગને ખ્રિસ્તીઓ દેવળમાં શોધે, બૌદ્ધો તેને સંઘમાં શોધે કે પછી સનાતન ધર્મીઓ તેને સંતોમાં શોધે, તે બાબતનું મહત્વ નથી. મહત્વ તો છે, એ સમજવું કે મારી પોતાની અન્ય લોકો પ્રત્યેની જે લાગણી છે તે બીજા લોકોની મારા પ્રત્યેની જેવી કઈ પણ લાગણી છે તેના માટે જવાબદાર છે. જો કદાચ તમે એ બાબત પ્રત્યે ધ્યાન ન આપ્યું હોય તો કહી દઉં કે જો તમારી આજુબાજુના લોકો તમારા માટે સારી લાગણી ન ધરાવતાં હોય, તો તમારા માટે પણ તમારા પોતાના માટે સારી લાગણીનો અનુભવ કરવો અઘરું થઇ પડતું હોય છે. જો તમને કોઈ જેવી રીતે જોતાં હોય તેને બદલવું હોય તો પ્રથમ તમે તેમને કેવી રીતે જુઓ છો તે બદલવું પડશે.\nપોતાના ઘૂંટણીયે પડીને કબુલાત કરતાં એક છોકરી ફાધરને કહે છે, “મને આશીર્વાદ આપો, ફાધર કારણ કે મેં પાપ કર્યું છે.”\n“શું કર્યું છે, બેટા તે?” પાદરીએ પૂછ્યું.\n“મેં એક મિથ્યાભિમાન કર્યું છે, ફાધર. દિવસમાં અનેક વખતે, અરીસામાં મારી સામું જોઈને મેં મારી જાતને એવું કહ્યું છે કે હું કેટલી સ્વરૂપવાન છું.”\n“પાદરીએ પાછા વળીને, એ છોકરી સામું ધારીને જોયું, અને કહ્યું, “મારી પાસે એક સારા સમાચાર છે, બેટા. એ પાપ નથી…એ તો ફક્ત તારી ભૂલ થઇ હતી.”\nઆપણી આજુબાજુ આપણે જે કઈપણ જોઈએ છીએ તે સામાન્ય રીતે જેવું દેખાય છે તેવું હોતું નથી, પરંતુ આપણે તેનું અર્થઘટન કેવી રીતે કરીએ છીએ તેનાં ઉપર આધારિત છે. જો તમે કોઈ સ્પર્ધામાં હોવ જ નહિ તો તમારે તે જીતવાની પણ નથી હોતી. જો તમે કોઈ યુદ્ધ લડી જ નથી રહ્યાં તો પછી તમારે હાર પણ નથી જોવાની કે નથી જમીનદોસ્ત થઇને ધૂળ ચાટવાની. બીજી વ્યક્તિને ખોટી સાબિત કરવાની ઈચ્છા કે પછી અન્ય કોઈ કરતાં પોતાને વધારે સારા સાબિત કરવાની બાબતે ક્યારેય કોઈને વધુ હોશિયાર સાબિત કર્યા નથી. એ ફક્ત અજ્ઞાનતાની જ નિશાની છે. તમારી સાથે જે અસહમત થાય તે દરેકનો તમે અસ્વીકાર કરી શકો છો અને કાં તો પછી તમે તમારા જીવનમાં તેમનું એક ખુલ્લા હૃદય સાથે સ્વાગત પણ કરી શકો છો. પસંદગી તમારી. તમે આખી દુનિયાને એક નફરતભર્યા દ્રષ્ટિકોણથી નિહાળી શકો છો અથવા તો તમે આ વાતને પણ અજમાવી શકો છો કે..सियाराम माया सब जब जानी करहु प्रणाम जोड़ी जुग पानी (દરેકવસ્તુ અને દરેકજણ ભગવાન છે અને માટે હું મારા બે હાથ જોડીને દરેકને સન્માનું છું), બધું જ તમારા ઉપર આધારિત છે. તમે જે કઈ પણ પસંદ કરશો તે સ્પષ્ટ રીતે તમારા જીવનની ગતિ નક્કી કરશે.\nલાગણી એ અત્તર લગાડવા જેવું છે. તમને ભલે એ સુગંધ દેખાતી ન હોય, પણ તે ત્યાં હોય છે તો ખરી જ. બીજા જે તમારા સંપર્કમાં આવે છે તેને તે સુગંધની લહેરનો અનુભવ જરૂરથી થાય છે. તમારા કપડા ઉપર અત્તર લગાવવાનો કોઈ અર્થ નથી, શરીરમાં જે જગ્યાએ ધબકારા થતા હોય એવી જગ્યાએ લગાડવું જોઈએ. એવી જ રીતે, તમારા વ્યક્તિત્વને ફક્ત લાગણીઓથી શણગારવામાં કશું કઈ ખાસ નથી, તમારે ખરેખર તો તમારી ચામડીની અંદર ઊંડે સુધી ઉતરવું પડશે. બીજા શબ્દોમાં કહેવું હોય તો, લાગણીઓનો બાહ્ય દેખાડો અને આંતરિક સંવેદનાઓ આ બંને બાબતો સમાન નથી. કોઈ નાટક લાંબો સમય નહિ ચાલે. પરંતુ એક સાચી લાગણી જરૂર ચાલશે. અને, તમારી અંદર એક ભલાઈ અને બીજી સારી લાગણીઓ કેવી રીતે ઉત્પન્ન કરવી? વારુ, એનાં માટે ખુલી જાવ. એક બંધ બોટલમાંથી કોઈ સુંગધ બહાર આવી નથી શકતી.\nજાવ એક સારી સુગંધ વાળું અત્તર લગાવો.\nઆજે મારે તમારી સમક્ષ એક જાહેરાત પણ કરવાની છે. શરૂઆત હું માર્ગરેટ મીડના વાક્યથી કરીશ: “ક્યારેય એક વિચારશીલ, કટિબદ્ધ નાગરિકો આખી દુનિયાને બદલી શકે છે એ વાત ઉપર કોઈ શંકા ન કરશો. ખરેખર તો, ફક્ત એ એક જ બાબત હંમેશાં સાચી રહી છે.”\nમને એ જણાવતા અત્યંત હર્ષની લાગણી થાય છે કે સિડનીમાં થોડાં કટિબદ્ધ લોકોએ સાથે મળીને એક આખું બ્લેક લોટસ ચેપ્ટર ઉભું કરવાનું નક્કી કર્યું છે. તેના માટે, તેઓએ તેમના બધાં જ સ્રોતો એકત્રિત કરીને બ્લેક લોટસ પીસ ફાઉન્ડેશન સાથે મળીને ૮૦ એકરની જમીન ખરીદી છે જેના ઉપર અમે એક એવું સ્થળ બાંધીશું કે જ્યાં લોકો ધ્યાન માટે, શિબિર માટે ભેગા થઇને એકાંતનો આનંદ માણી શકશે. જે દિવસે હું એ જમીન જોવા માટે ગયો હતો ત્યારે ત્યાં એક કાંગારુંનું બચ્ચું કુદી રહ્યું હતું. તે દ્રશ્ય હ્રદયને ઉષ્મા અને આનંદથી ભરી દે તેવું હતું. તે એક ઓસ્ટ્રેલીયન ચેપ્ટર શરુ કરવાં માટેનું એક માંગલિક પ્રતિક હતું. ત્યાં અમે યુવાનો અને બીજા સાધકો માટે આધ્યાત્મિક કાર્યક્રમો યોજીશું, કે જે આપણી દુનિયાને એક વધુ સારું સ્થળ બનાવશે. તમારામાંથી જે પણ કોઈ લોકોએ સિડની મેડીટેશન કેમ્પમાં આ ચેપ્ટર સાથે જોડાવાનો રસ બતાવ્યો હતો, તેમના માટે હું આવનાર સમયમાં થોડી વધુ વિગતો આપીશ.


સ્લો એન્ડ સ્ટેડી સફરથી ખુશઃ મુગ્ધા | mugdha is happy for slow and stady career - Sambhaav News\nજાણીતા ફિલ્મ નિર્દેશક મધુર ભંડારકરની ફિલ્મ ‘ફેશન’થી બોલિવૂડની દુનિયામાં પ્રવેશનારી મુગ્ધા ગોડસે મોડલિંગની દુનિયાની સફળ અને સિનિયર મોડલ છે. તાજેતરમાં તેની ફિલ્મ ‘ઈશ્ક ને ક્રેઝી કિયા રે’ રિલીઝ થઈ. અા ફિલ્મમાં તેણે નેગેટિવ રોલ ભજવ્યો હતો.\n‘ફેશન’ જેવી સફળ ફિલ્મમાં દેખાયા બાદ મુગ્ધા જાણે ગાયબ થઈ ગઈ હતી. તે કહે છે કે ‘ફેશન’ ફિલ્મે મને ઓળખ અાપી, ત્યાર બાદ મને એવી કોઈ ફિલ્મ ન મળી, જેનાથી મારી ઓળખ મજબૂત બની શકે. કોંકણા સેન શર્મા, તબ્બુ, કંગના રાણાવત, વિદ્યા બાલન અને પ્રિયંકા ચોપરાને કેટલાક યાદગાર રોલ મળ્યા, જોકે યાદગાર રોલ મળવા કરતાં પણ વધુ જરૂરી છે કે ફિલ્મોનું ચાલવું. ફેશન બાદ મારી કોઈ ફિલ્મ ન ચાલી. હું ક્યાંય ગઈ નથી, અહીં છું, પરંતુ કિસ્મતથી વધીને દુનિયામાં બીજું કંઈ હોતું નથી.\nમુગ્ધા કહે છે કે હું માનું છું કે જો મને હજુ સુધી કોઈ મંજિલ નથી મળી તો તેની પાછળ મારી કિસ્મત છે. દરેક ફિલ્મ, દરેક પ્રોજેક્ટ પર મહેનત તો એકસરખી જ લાગે છે. ગમે તે ફિલ્મો કરી લેવાના બદલે હું થોડી સારી ફિલ્મો કરવાનું પસંદ કરું છું. હું મારી સ્લો એન્ડ સ્ટેડી સફરથી ખુશ છું. હાલમાં મુગ્ધા ‘રોમિલા’ નામની એક ફિલ્મનું શૂટિંગ કરી રહી છે.


સ્વરકાર શ્રી પુરૂષોત્તમ ઉપાધ્યાય | ટહુકો.કોમ\nગુજરાતના વ્હાલા અને વિખ્યાત સ્વરકાર એવા શ્રી પુરૂષોત્તમ ઉપાધ્યાયને થોડા વધુ નજીકથી ઓળખવાનો પ્રયાસ – અમર ભટ્ટ અને એમની દીકરીઓના શબ્દોમાં….\n‘ગુજરાતના proud possession…. શ્રી પુરૂષોત્તમ ઉપાધ્યાય’ – સ્વરકાર અમર ભટ્ટ\nગુજરાતના proud possession એવા શ્રી પુરૂષોત્તમ ઉપાધ્યાય વિષે થોડીક વાત કરતાં અત્યંત આનંદ થાય છે. હું ખૂબ નાનો હતો ત્યારથી પુરૂષોત્તમભાઇને સાંભળતો આવ્યો છું ને માણતો આવ્યો છું. ઘણીવાર એવો વિચાર આવે છે કે એવું તે શું છે આ માણસનાં સંગીતમાં કે તે આટલી બધી અસર કરે છે? મને લાગે છે કે સૌથી વધુ સ્પર્શતી બાબત એ એમના અવાજની, એમની રજઆતની અને એમના સંગીતની તાજગી છે. એક જ ગીત એમની પાસે અનેકવાર સાંભળો છતાં એ even fresh લાગે. ગુજરાતી સુગમસંગીત પુરૂષોત્તમભાઇને પામીને ધન્ય બની ગયું છે. કોઇપણ યુવાન કલાકાર માટે પુરૂષોત્તમભાઇ એક આદર્શ છે. હું ઘણીવાર કહેતો હોઉં છે કે પુરૂષોત્તમભાઇ એ ગુજરાતી સુગમસંગીતનો શ્વાસ છે. મને એમની સાથે રહેવાનું ને એમની પાસે શીખવાનું મળ્યું તે મારા જીવનનો એક અગત્યનો વળાંક છે તેમ હું માનું છે. જેટલી ગઝલો સ્વરબધ્ધ કરી છે તે બધી જ પુરૂષોત્તમભાઇનાં માર્ગદર્શન પછી અને એમની અસર નીચે સ્વરબધ્ધ થઇ છે તે વાતનો નિખાલસ સ્વીકાર કરું છું.\nએમના કાર્યક્રમો, બેઠકો એ બધું જ આજે આંખ સમક્ષ પસાર થઇ જાય છે. એ મહેફિલો સવાર સુધી ચાલતી એમ થાય છે કે આ મહેફિલ પૂરી જ ન થાય. મારો એક પણ દિવસ એવો નથી ગયો કે જ્યારે મેં પુરૂષોત્તમભાઇને દિવસમાં એકવાર યાદ ન કર્યા હોય. એક શિક્ષક તરીકે પુરૂષોત્તમભાઇ ખૂબ વિશાળ હ્રદયનાં છે અને પોતાની પાસે રહેલું બધું જ આપણને આપવા તત્પર છે. આવા નિખાલસ, વિશાળ હ્રદયનાં ગુરુ મેં જોયા નથી. ઘણીવાર સપનામાં મને એમના કાર્યક્રમો આવે છે. Mozartની biographyમાં સંગીત-music ની સરસ વ્યાખ્યા છે.\n‘It is the space between the notes that makes music’.\nઆ વાત પુરૂષોત્તમભાઇનાં સંગીતમાં દેખાય છે. કવિવર ટાગોરની કવિતામાં એક ભાવકનો પ્રશ્નો છે તે મારાં પણ પ્રશ્નો પુરૂષોત્તમભાઇ માટે છે :-\n‘હે ગુણીજન તમે કેવી રીતે ગાઓ છો? હું તો અવાક થઇને સાંભળી રહું છું તમને, એમ થાય છે કે હું એવા સૂરે ગાઉં પણ મારા કંઠમાં સૂર શોધ્યોય જડતો નથી. કાંઇ કહેવા માંગું છું પણ શબ્દો અટકી જાય એ. હાર માનતા મારો પ્રાણ રડે છે. મારી ચોરેતરફ સૂરની જાળ ગૂંથીને મને તમે કેવા ફંદામાં ફસાવ્યો છે?’\nમારો પુરૂષોત્તમભાઇ સાથે ઘનિષ્ઠ પરિચય થયો તેના કારણમાં આપણા ખબ સુંદર સ્વરકાર દક્ષેશ ધ્રુ છે અને એટલે હું દક્ષેશભાઇનો પણ ખૂબ આભારી છું કે મને પુરૂષોત્તમભાઇનો પરિચય કરાવ્યો.\nઆવા સંપૂર્ણ કલાકાર ગુજરાત પાસે છે એ ગુજરાતનું સદનસીબ છે. ગુજરાત બહારના કલાકારોને હું જ્યારે પુરૂષોત્તમભાઇને અનોખો આદર અને અનેરું સન્માન આપતા જોઉં છું ત્યારે મારી છાતી ગજગજ ફૂલે છે અને એક જુદું જ રોમહર્ષણ થાય છે જે હું શબ્દોમાં વર્ષવી શકતો નથી. પુરૂષોત્તમભાઇ વિશે આ થોડીક વાત કરવાની તક આપવા બદલ આપનો આભાર માનું છું.\n(‘થેંક યૂ પપ્પા’ માં પ્રકાશિત)\n‘પપ્પા એટલે હાર્મોનિયમની સફેદ અને કાળી પટ્ટીઓનો સંપ – વિરાજ અને બીજલ ઉપાધ્યાય\nઅમે પુરુષોત્તમ ઉપાધ્યાયની દીકરીઓ છીએ. હું બીજલ, ઘરમાં સૌથી નાની અને વિરાજ મારાથી મોટી બહેન. હું નાની છું છતાં લગ્નની બાબતમાં પહેલ મેં કરી! પછી વિરાજ મારા રસ્તે ચાલી. અમને ઉછેર્યા ચેલણા ઉપાધ્યાયે અને છાવર્યા પુરુષોત્તમ ઉપાધ્યાયે. ગયા ભવની અમારી સાધના એવી છલોછલ હશે કે આ ભવે અમને પુરુષોત્તમ જેવા પિતા અને ચેલણા જેવી મમ્મી મળી.\nપપ્પાથી સંગીત જેટલું નજીક એટલાં જ નજીક અમે. પપ્પાનું ઘર એટલે સંગીતનું નગર. વોશ-બેસિનના ખળખળ વહેતા નળમાંથી પણ તમે ‘સા’ ઘૂંટી શકો એવો સૂરીલો માહોલ..! પપ્પા આઠ વર્ષના હતા ત્યારથી મુંબઇમાં છે. કલાકાર તરીકેનો એમનો સંઘર્ષ અમારી આંખો સામેથી પસાર થયો છે. એ દિવસોના પપ્પા અને અત્યારના પપ્પામાં દુનિયાદારીની દ્રષ્ટિએ ઘણો ફેર છે. પણ, અમારા માટે તેઓ ક્યારેક નથી બદલાયા.\nએમની કારકિર્દીનો સૂરજ ઊગવાને સંઘર્ષ કરતો હતો ત્યારથી લઇને આજ સુધી એમણે અમને કે મમ્મીને અછતના અંધકારમાં જીવતાં નથી શિખવાડ્યું. જીવન સાથે સમાધાન કરે પણ માંડવાલ કરે, એ પપ્પા ન હોય!\nદુનિયાની નિષ્ફળતાને ભૂલીને તેઓ જ્યારે અમને ઉછેરતા ત્યારે અમે પણ અંદરથી મક્કમ બની જતાં! પપ્પા એટલે જુસ્સાનો પર્યાય. (અને હા, ક્યારેક ક્યારેક ગુસ્સાનો પણ!)\nગુસ્સાની વાત નીકળી છે ત્યારે યાદ આવે છે બીજલનો જન્મદિવસ… એ દિવસે પપ્પા બીજલ ઉપર ખૂબ ગુસ્સે થયેલાં પણ, પછી ગુસ્સો ઓસર્યા એટલે પોતે જ રડવા બેસી ગયા… ત્યારે ખબર પડે કે રડવા માટે જ ગુસ્સો કર્યો હશે..!\nજો કે ગુસ્સે થવાની પરંપરા હવે વિરાજે સંભાળી છે, પપ્પાને ખખડાવવાની બાબતે વિરાજ ખાસ્સી ઉદાર છે. એમને કોઇ વાતે રોકવા, ટોકવા, વધુ બોલતા અટકાવવા – આ બધા પ્રશ્નો વિરાજ ઉકેલી શકે. જો કે આ પ્રકારના કાર્યક્રમમાં મમ્મીનો ફાળો પણ હૂંફાળો..! છતાં પણ, આ બધાની વચ્ચે પપ્પા એટલે સંગીત… મહેફિલ… વહાલ અને ખુલ્લેખુલ્લું ખડખડાટ હાસ્ય…!\nગુજરાતી સંગીત સાંભળનારો દરેક શ્રોતા જાણે છે કે પપ્પા એટલે સુગમ સંગીત… સંગીતના સંસ્કારો અમારી ઉપર થોપવામાં નથી આવ્યા, અમે કેળવ્યા છે. આત્મસાત કર્યા છે. ઘણા એવા કલાકારોને અમે જોયા છે કે એમનાં દીકરા-દીકરી ઉપર પોતાની કલાનો વારસો ઊતરે એ બાબતે સભાન રીતે પ્રયત્ન કરતાં હોય…! વળી, ઘણાને એમ હોય છે કે પુરુષોત્તમભાઇની દીકરીઓને તો સંગીત આવડવું જ જોઇએ ને! પપ્પાએ ‘મસ્તી પડે તો જ ગાવું’ – ના આગ્રહની પરંપરા અમને સોંપી છે.\nએમની પાસેથી અમે સંગીતની ઘણી બારીકાઇ શીખ્યાં છીએ. હારમોનિયની સફેદ અને કાળી પટ્ટીઓનો સંપ શીખ્યાં છીએ. પપ્પા બેસ્ટ પરફોર્મર છે. ઉત્તમ ગાયક, ઉત્તમ સ્વરાંકન, ઉત્તમ કવિતા – આમ, બધું જ ઉત્તમ ભેગું થાય ત્યારે ‘શ્રેષ્ઠ’ – પરફોર્મરનો જન્મ થયો હોય છે. એમનાં ગીતો અમે હજ્જારો વાર હજ્જારોની સંખ્યામાં એમના જ કંઠે સાંભળ્યા છે છતાંયે અમને ‘કાન છુટ્ટો’ કરવાનું મન ક્યારેક નથી થયું. પપ્પાનું સંગીત અમને વધુ ગુજરાતી બનાવે છે.\nપપ્પા બીજાના કાર્યક્રમોને પણ સાંભળે… સારુ લાગે તો દાદનો વરસાદ વરસાવી દે. વળી, પપ્પા નવી ટેલેન્ટને ઉછેરવામાં વધુ પડતાં ઉત્સાહી… આ બાબતે બહુ ઓછા કલાકાર એવા હશે જે ‘નવા’ ને સ્વીકારવામાં એમનાં જેટલો ઉસ્તાહ બતાવી શક્યા હોય.\nક્યારેક પપ્પાની ખૂબ ચિંતા થાય છે, એમના ‘પોઝિટિવ એટિટ્યૂડ’ – ને કારણે. તેઓ તબિયતની ચિંતા કર્યા વગર પ્રવાસો અને કાર્યક્રમો કર્યા જ કરે છે. ઉપરના સૂર ભરે છે ત્યારે ભૂલી જાય છે કે એમણે બાયપાસ કરાવી છે. (જો કે ગાતી વખતે બધું જ ભૂલી જાય એનું જ નામ કલાકાર ને!) આ બધું એટલે કહ્યું છે કારણ કે ‘પિતાની ચિંતા’ એ દીકરીઓનો વિશેષાધિકાર છે.\nએમની બધી જ મર્યાદા વચ્ચે એમની વિશેષતાને દુનિયા સલામ કરે છે અને અમે એમની વિશેષતાઓને પ્રણામ કરીએ છીએ. એમણે ક્યારેય સ્ટેજ પરથી અમારી પાસે એમનાં જ સ્વરાંકનો ગવડાવવાનો આગ્રહ નથી રાખ્યો. એમણે અમારી પાસે બીજા સ્વરકારોનાં સ્વરાંકનો જ ગવડાવ્યાં છે. પણ, એ વાત ખરી કે અમે ગાતાં હોઇએ છીએ ત્યારે એમના ચહેરાનો હાવભાવ જોઇને અમને જે ખુશી થાય છે એવી ખુશી બીજે ક્યાંય નથી મળતી..!\nઆજે તો પપ્પા ઉંમરના એવા પડાવ પર છે જ્યાં સંઘર્ષનો ભૂતકાળ હવે હર્ષનો વર્તમાનકાળ બની ગયો છે. એ વિદેશ ગયા હોય છે ત્યારે પણ હમણાં ચાલીને અમારા ઘરે આવશે અને અમારા દીકરાઓ જોડે ક્રિકેટ રમશે – એવો આભાસ થાય છે.\nયાદ છે ત્યાં સુધી બીજલના લગ્ન વખતે પપ્પા ખૂબ રડેલા. જેનાથી એમની તબિયતને અસર થઇ હતી. એટલે વિરાજના લગ્ન વખતે અમે નક્કી કરેલા પ્લાન મુજબ એમને સૌથી છેલ્લે મળીને વિરાજે સીધા નીકળી જ જવાનું રાખ્યું. વળી, અમે બધાએ એમને બીજા કામમાં રોકી રાખ્યા. આવું એટલા માટે કર્યું હતું કે એમની તબિયતને અસર ન થાય. ‘સોરી પપ્પા, પણ રડતા પપ્પાને જોવાનું કઇ દીકરીઓને ગમે?’\nઆમ તો ધારેલું કે પપ્પાને પત્ર સ્વરૂપે વાત કરતાં હોઇએ એ રીતે લખવું, પણ પછી વિચાર આવ્યો કે પપ્પાને પત્ર લખવો પડે એટલે દૂર રાખવાનું કોઇ કારણ? પપ્પા વિશે લખવું એટલે અરીસા સામે ઊભા રહીને આપણે જ આપણો ફોટો પાડવો; જેમાં ફ્લૅશના અજવાળા સિવાય કંઇ જ દેખાતું નથી હોતું !\n111 replies on “સ્વરકાર શ્રી પુરૂષોત્તમ ઉપાધ્યાય”\nNayan kuhadiya says:\nPurushotam upadhyay … Gujrati sangit ma na bhuto na bhavishyati….aemna vishe kashu kehva mate shabdo nu sarjan thayu na hoy aevo bhasthay che…kehvanu ghanu hoy ne kashu na kahi shakay aevi anubhuti nirantar rahe che… nayan kuhadiya dhoaraji Sandesh press reprter\n“Purushottam Upadhyay” jemna naam ma j badhu aavi jay chhe. amna vishe kai kahevanu na hoy fakt aankh bandh karine amne sambhlvana hoy.\nChandrahash Rushi says:\nIt is always privilege to hear the kavya rahana by swarkar Sakshar Shri Purshottambhai Upadhyaywith his Sabda & swar over past fifty eight yeas


માસ્ક ન પહેરવા બદલ થાઈલેન્ડ ના પ્રધાનમંત્રી ને 14000 રૂપિયાનો દંડ, અને આપણે ભારતમાં... - Gujrat Khabar\nHome/News/Corona Virus/માસ્ક ન પહેરવા બદલ થાઈલેન્ડ ના પ્રધાનમંત્રી ને 14000 રૂપિયાનો દંડ, અને આપણે ભારતમાં…\nમાસ્ક ન પહેરવા બદલ થાઈલેન્ડ ના પ્રધાનમંત્રી ને 14000 રૂપિયાનો દંડ, અને આપણે ભારતમાં…\nથાઇલેન્ડના વડા પ્રધાન જનરલ પ્રયુત ચાન-ઓ-ચા ને સોમવારે માસ્ક ન પહેરવા બદલ 6,000 Baht એટલે કે 14,270 રૂપિયા નો દંડ ફટકારવામાં આવ્યો હતો. થાઇલેન્ડની સરકાર દેશમાં કોરોના વાયરસની નવી લહેર સામે લડવા માટે સંઘર્ષ કરી રહી છે. થાઇલેન્ડમાં થાઇલેન્ડના નાગરિકોને બાદ કરતાં 1 મેથી ભારતના મુસાફરોના પ્રવેશ પર પ્રતિબંધ મૂકવામાં આવ્યો છે. સોમવારે થાઇલેન્ડમાં કોવિડ -19 ના નવા 2,048 કેસ નોંધાયા હતા અને આઠ દર્દીઓનાં મોત નીપજ્યાં હતાં.\nબેંગકોક પોસ્ટ ના રીપોર્ટ મુજબ જનરલ પ્રયુતને દંડ કરવામાં આવ્યો હતો કારણ કે સોમવારે રસી ખરીદ સલાહકાર સાથેની બેઠક દરમિયાન તેમણે માસ્ક નહોતું પહેર્યું. થાઇલેન્ડની રાજધાની બેંગકોકમાં સોમવારથી ફરજીયાત માસ્ક પહેરવાનો આદેશ આપવામાં આવ્યો છે.\nબેંગકોકના રાજ્યપાલ અસ્વિન ક્વાનમુઆંગે સોમવારે ફેસબુક પર પોસ્ટ કર્યું હતું કે તેમણે વડા પ્રધાન વિરુદ્ધ પોલીસ ફરિયાદ નોંધાવી છે. સોશિયલ મીડિયા પર વડા પ્રધાનની આલોચના થતાં શહેર અધિકારીઓ કાર્યવાહી કરવા ઉતરી ગયા હતા. તેમના ફેસબુક પેજ પર માસ્ક વિના બેઠકમાં બેઠા હતા તેવો ફોટો હતો. બાદમાં તેમને દંડ ફટકારવામાં આવ્યો હતો.


અનલોક પછી પણ છૂટક વેપાર ૬૪ ટકા ડાઉનઃ વેપારીઓને ઘર ખર્ચ કાઢવાના ફાંફાં - Western Times News\nઅનલોક પછી પણ છૂટક વેપાર ૬૪ ટકા ડાઉનઃ વેપારીઓને ઘર ખર્ચ કાઢવાના ફાંફાં\n(પ્રતિનિધિ) અમદાવાદ: “હાઉ ધ જાેશ” કોરોનાને લીધે ધંધા- પાણી ઠપ થઈ જતા હાલમાં વહેપારીઓનો “જાેશ” ઠંડો પડી ગયો છે. જુલાઈ પતવાની તૈયારીમાં છે. છતાં આગામી દિવસોમાં ધંધા-પાણી ધમધમતા થાય તેવા અણસાર જણાતા નથી. ખાસ કરીને છૂટક ધંધો કરતા દુકાનદારોની હાલત કફોડી થઈ છે લોકડાઉન દૂધવાળાઓને, શાકભાજી વાળા, કરિયાણાવાળા અને દવાની દુકાનોને વાળાને ફળ્યુ છે\nબાકીના બધાને જાણે કે રોવાના દિવસો આવી ગયા છે ધંધાદારી જાય તો જાયે પણ કર્યાં ?? દુકાનો ખોલવામાં આવે છે પરંતુ ઘરાકો તો ડોકાવા જાેઈએને ?? નિસાસા નાંખતા વહેપારીઓ જાણે કે પૂછી રહયા છે આવુ કેટલા દિવસ ચાલશે ?? કોરોના મુઢમાર અને મૂર્છામાંથી અર્થતંત્રને ચેતનવંતુ થતા હજુ સમય લાગશે તેમ નિષ્ણાંતો જણાવી રહયા છે\nપરંતુ કેટલો સમય લાગશે તેને લઈને કોઈ ચોક્કસ કહેતુ નથી. કોરોનાએ પ૬ની છાતીવાળા અનેક લોકોને ધરતી પર લાવી દીધા છે. અર્થતંત્રને ચાર્જ કરવા માટે પ્રયાસો થયા છે અને તેથી અનલોક લાવવામાં આવ્યુ પરંતુ તેમાં કોરોના સંક્રમણ વધતા ઘણા રાજયોએ પાછુ લોકડાઉન લાવવુ પડયુ તો ગુજરાત જેવા રાજયોમાં તો વેપારી એસોસીએશનો સ્વૈચ્છિક લોકડાઉન કરવા લાગ્યા છે આવુ કહેવાનો તાત્પર્ય એ છે કે કોરનાને કારણે ધંધા-પાણીને ફટકાઓ પડયા છે જુલાઈના બીજા સપ્તાહ સુધીમાં ભારતમાં છૂટક (રીટેઈલર) વેપારીઓને ૬૪ ટકા નુકસાની વેઠવી પડી હતી.\nઆમાં ગુજરાત સહિત દેશના તમામ રાજયોનો સમાવેશ થઈ જતો હશે. કારણ કે આ માસિક સર્વે રિટેલર્સ એસોસીએશન ઓફ ઈન્ડીયા (આરએઆઈ)એ કરાવ્યો છે. જાેકે જૂલાઈમાં અન્ય મહિનાઓ કરતા થોડો સુધારો જરૂર થયો છે. મૂળવાત એ છે કે કોરોનાના કારણે ધંધા-પાણીમા અનેક અવરોધો આવ્યા છે. સ્થિતિ થાળે પડતા કેટલા મહિના જાય છે તે કહેવુ મુશ્કેલ છે\nપરિસ્થિતિમાં સુધારો સુધારો થઈ રહયો હતો ત્યાં પાછા લોકડાઉન તથા સ્વૈચ્છિક લોકડાઉન, કામકાજના સમયમાં ઘટાડો આ તમામ પરિબળો ધંધા- વ્યવસાય પર અસર કરતા હોય છે વળી બજારો ખુલ્યા છે તો હવે વહેપારીઓ કોરોનાથી સંક્રમિત થઈ રહયા છે આવી સ્થિતિમાં કામધંધામામાં મન કઈ રીતે ચોંટશે કામ ધંધામાં ધ્યાન આપે તો ગાઈડ લાઈનનું પાલન થાય નહી ?! તો દંડનો ચાંદલો કપાળે ચોંટે એ તો બાજુમાં રહયુ. પણ નસીબ ખરાબ હોય અને કોરોના ચોટે તો ?!\nવહેપારીઓને તો બધી બાજુથી મરો થઈ રહયો છે. વેચાણ થતુ નથી કોરોના સતાવી રહયો છે. કામધંધામાં મન લાગતુ નથી. આ તમામ વ્યથાની વચ્ચે ઘર ખર્ચ કાઢવાનો છે. આવામાં વેપારીઓ કરે તો કરે પણ શું ?? વહેપારી મહેનતકશ અને ખુદ્દારવર્ગ છે કોઈની સામે હાથ પણ લાંબો કરી શકતો નથી સરકાર પણ કેટલા લોકોને મદદ કરે ??\nતેની ખુદની આવક લોકડાઉનમાં ઠપ હતી. આવકવેરો, જી.એસ.ટી, સેલ્સટેકસ સહિતના ડીપાર્ટમેન્ટ બંધ હાલતમાં હતા એટલે તો પેટ્રોલ-ડીઝલના ભાવ વધ્યા. કોરોનાએ નાગરિકોની કમર બેવડ કરી દીધી છે.\nPrevious કોરોનાને લીધે સેકન્ડ હેંડ પર્સનલ વાહનોની માંગ વધી\nNext અમદાવાદમાં સુપર સ્પ્રેડરોને શોધવા કોર્પાેરેશનની કવાયત


4.56 લાખ કેસઃ પશ્વિમ બંગાળમાં તૃણમૂલ ધારાસભ્ય તમોનાશ ઘોષનું મોત, મે મહિનામાં પોઝિટિવ રિપોર્ટ આવ્યો હતો - Amreli Live\nદેશમાં કોરોના સંક્રમિતોની સંખ્યા4લાખ 56 હજાર 62 થઈ ગઈ છે.આ સાથે જ દેશમાં 500થી વધુ મોત વાળા રાજ્યમાં ગુજરાતમાં મોતની ટકાવારી સૌથી વધારે 6.02% છે. મહારાષ્ટ્રમાં મૃતકોની સંખ્યા ગુજરાત કરતા છ ગણી છે, પરંતુ તે બીજા નંબરે છે. આ મોતની ટકાવારી 4.70% છે. 4.28%ના મૃત્યુદર સાથે મધ્યપ્રદેશ ત્રીજા નંબરે છે.\nદિલ્હીમાં એક દિવસમાં સૌથી વધારે 3947 લોકોનો રિપોર્ટ પોઝિટિવ આવ્યાછે. રાજધાનીમાં અત્યાર સુધી 66 હજારથી વધારે સંક્રમિત મળ્યા છે. મહારાષ્ટ્રમાં 3,214 નવા દર્દી સામે આવ્યા છે, અહીંયા 248 લોકોના મોત થયા છે. દેશમાં કોરોનાનો રિકવરી રેટ6ટકાથી વધીને 56.38 ટકા થઈ ગયો છે.\nપૂણેના સ્વાસ્થ્ય વિભાગે જણાવ્યું કે, છેલ્લા 24 કલાકમાં 820 નવા કેસ સામે આવ્યા છે. જ્યારે 13 દર્દીઓના મોત થયા છે. અહીંયા કોરોનાના કેસની કુલ સંખ્યા 16851 છે અને અત્યાર સુધી 617 લોકોના મોત થયા છે.


સુરત : તારીખ 16-06-2018 ના તમામ મુખ્ય સમાચાર… - Gujarati News, સુરત સમાચાર\nJune 16th, 2018 Gujarati Samachar Gujarati News, સુરત સમાચાર 15\nવલસાડ : તારીખ 17-05-2018 ના તમામ મુખ્ય સમાચાર...\nડાંગ : તારીખ 05-06-2018 ના તમામ મુખ્ય સમાચાર…\nમાંડવી ખાતે રૂા.૫૬ કરોડના ખર્ચે નિર્માણ થનાર માંડવી અને તરસાડાને જોડતા પુલનું ભૂમિપુજન કરતા કેન્દ્રીયશ્રી મંત્રી મનસુખભાઈ માંડવીયા\nહાઈવે નિર્માણ થકી નવા ભારતનું નિર્માણ કરવું એ સરકારનું ધ્યેય: કેન્દ્રિય મંત્રીશ્રી મનસુખ માંડવિયા\nકેન્દ્ર સરકારે ભારતના ૧૮૦૦૦ જેટલા ગામડાઓમાં વીજળી પહોંચાડવાનું ભગીરથ કાર્ય કર્યું છે.\nતાપી નદી પર પુલ બનવાથી માંડવી અને તાપી જિલ્લાના નાગરિકોના સમય અને ઈધણની બચત સાથે ટ્રાફિકની સમસ્યા પણ હળવી બનશેઃ\nસુરતઃ શનિવાર: સુરત જીલ્લાના રાષ્ટ્રીય ધોરીમાર્ગ નં.૫૬ ઉપર સૂરત જિલ્લાના માંડવી તાલુકા મથકે તાપી નદી પર રૂા.૫૬ કરોડના ખર્ચે નિર્મિત થનાર માંડવી અને તરસાડાને જોડતા પુલની સાથે એપ્રોચ રોડના કામનું ભૂમિપૂજન કેન્દ્રીય રોડ ટ્રાન્સપોર્ટ અને હાઇવેઝ, શિપીંગ, કેમિકલ્સ અને ફર્ટીલાઇઝર્સ વિભાગના રાજ્યમંત્રી મનસુખભાઈ માંડવીયા હસ્તે સંપન્ન થયું હતું. આ વેળાએ તેમની સાથે સાંસદશ્રી પ્રભુભાઈ વસાવા, કામરેજના ધારાસભ્યશ્રી વી.ડી.ઝાલાવડીયા પણ જોડાયા હતા.\nરાષ્ટ્રીય ધોરી માર્ગ-૫૬ પર માંડવી ખાતે તાપી નદી પર રૂ.૫૬ કરોડનાં ખર્ચે નેશનલ હાઇવે પર તાપી નદી પર બ્રીજનું નિર્માણ થશે. આ પુલની લંબાઈ ૪૮૦ મીટર, ૪૦ મીટરના ૧૨ સ્પાન, પુલની પહોળાઈ ૧૫.૩ મીટર, માંડવી સાઈડ એપ્રોચની લંબાઈ ૨૧૭૮ મીટર અને તરસાડા સાઈડ એપ્રોચની લંબાઈ ૩૦૦ મીટર રહેશે. માંડવી અને તાપી જિલ્લાના નાગરિકોને સમય અને ઈધણની સાથે રોજગારીનું પણ સર્જન થશે.\nઆ પ્રસંગે મંત્રીશ્રીએ માંડવીયાએ જણાવ્યું હતું કે, પછાત આદિવાસી વિસ્તારોનો સર્વસમાવેશક વિકાસ થાય તેઓને પાણી, આરોગ્ય, રોડ-રસ્તા જેવી તમામ પ્રાથમિક સુવિધાઓ મળી રહે તે માટે સરકારે અનેકવિધ યોજનાઓ અમલમાં મૂકી છે. આ પુલનું નિર્માણ થવાથી માંડવી અને તાપી જિલ્લાના લોકોને સારી રોડ કનેકટીવીટીની સાથે રોજગારીનું પણ સર્જન થશે.\nકેન્દ્ર સરકારના ચાર વર્ષની સિદ્ધિ વર્ણવતા શ્રી માંડવિયાએ જણાવ્યું હતું કે, ગરીબ બહેનોને ચુલો ફુંકવામાંથી મુક્તિ મળે તેવા આશયથી જ ભારતભરમાં છ કરોડ ગેસ કનેક્શનો આપવામાં આવ્યા છે. જયારે આગામી સમયમાં ત્રણ કરોડ ગેસ કનેક્શન આપવામાં આવનાર હોવાની વિગતો તેમણે આપી હતી. ભૂતકાળની સરકારોના સમયે રોજ અગીયાર કિલોમીટર નેશનલ હાઇવે બનતા હતાં જ્યારે આજે રોજ ૨૫ કિલોમીટર હાઇવેનું નિર્માણ થઇ રહ્યું છે. ખેડૂતોની આવક ડબલ કરવાના ભારત સરકારના પ્રયાસોની વિગતો આપતા કહ્યું કે, યુરિયાનું નિમ કોટીગ કરવામાં આવતું હોવાથી ખેડૂતોને વિના વિલંબે સરળતાથી ખાતર મળતું થયું છે. છેલ્લા એક દશકમાં રાજ્ય સરકારે નાની-મોટી ચાર લાખ જેટલી સરકારી જગ્યાઓ પર યુવાઓની લાયકાતના ધોરણે પારદર્શી ભરતી કરીને ઉત્તમ રોજગારીનું નિર્માણ કર્યું હોવાનું તેમણે કહ્યું હતું.\nસમાજમાં સમરસતાનું વાતાવરણ નિર્માણ થાય અને છેવાડાના લોકો સુધી સરકારની યોજનાઓના મીઠાં ફળો મળી રહે તે માટેના અવિરત પ્રયાસો નરેન્દ્રભાઈ મોદીની આ સરકાર કરી રહી છે. છેલ્લા ચાર વર્ષોમાં કેન્દ્ર સરકારે ભારતના ૧૮૦૦૦ જેટલા ગામડાઓમાં વીજળી પહોંચાડવાનું ભગીરથ કાર્ય કર્યું છે. છેલ્લા વર્ષોમાં ૧.૨૪ કરોડ પાકા આવાસોનું નિર્માણ કરીને કોઈ પણ પરિવાર મકાન વિના ન રહે તે માટેનો નિર્ધારશ્રી માંડવીયાએ વ્યકત કર્યો હતો.\nદેશના વિકાસ માટે રાજમાર્ગોનું નિર્માણ કરવું અનિવાર્ય છે તેમ જણાવીને માન.પ્રધાનમંત્રીશ્રી નરેન્દ્રભાઈ મોદીનાં નેતૃત્વવાળી સરકાર રાજમાર્ગોનાં નિર્માણ પર ભાર મૂકી રહી છે. ગુજરાતની વાત કરતા તેમણે કહ્યું હતું કે, રાજયમાં કુલ ૫૦૫૪ કિમી રાષ્ટ્રીય ધોરીમાર્ગો આવેલા છે. જે પૈકીના ૧૦૯૩ કિમી રાષ્ટ્રીય ધોરીમાર્ગ એપ્રિલ-૨૦૧૪ પછી ઉમેરાયા છે. રાજયમાં હાલમાં જુદા-જુદા ૩૮ જેટલાં રાષ્ટ્રીય ધોરીમાર્ગો બાંધકામના પ્રોજેક્ટ ચાલી રહ્યા છે જેનો કુલ અંદાજીત ખર્ચ રૂ ૧૪,૪૮૮ કરોડ જેટલો છે. આ ઉપરાંત ૨૧૪૮ કિમી જેટલા માર્ગોને સૈદ્ધાંતિક મંજુરી આપવામાં આવી છે જેનો અંદાજીત ખર્ચ રૂ. ૨૫ હજાર કરોડ જેટલો થશે.\nઆ પ્રસંગે સાંસદશ્રી પ્રભુભાઈ વસાવાએ જણાવ્યું હતું કે, આ પુલ ૧૯૬૮ની રેલમાં પુલ તુટી ગયો હતો. ત્યાર બાદ ૫૦ વર્ષ પછી આ પુલનું નિર્માણ થઈ રહ્યું છે જે માંડવી વાસીઓ માટે આનંદ અને ઉલ્લાસનો દિવસ છે. માંડવીના નગરજનોની લાગણી અને માંગણીને ધ્યાને લઈને વર્ષો જુની માંગણી સંતોષવા બદલ સરકારનો આભાર માન્યો હતો. સાંસદશ્રીએ કહ્યું કે, ઉભેળ, પીપોદરા જેવા ગામોમાંથી પસાર થતા હાઈવે પર અંડરબ્રિજની માંગણીઓનો કેન્દ્ર સરકારે સ્વીકાર કરીને અંદાજે ૪૧૭ કરોડથી વધુના વિકાસ કામો મજુર કર્યા છે. કેન્દ્ર સરકારની ઉજ્જવલા યોજના, પ્રધાનમંત્રી આવાસ યોજના, જનધન યોજના જેવી અનેકવિધ યોજનાઓની સિધ્ધિઓ તેમણે વર્ણવી હતી.\nઆ પ્રસંગે કામરેજના ધારાસભ્યશ્રી વી.ડી.ઝાલાવડીયાએ કેન્દ્ર અને રાજય સરકાર સાથે મળીને છેવાડાના માનવીઓના વિકાસ માટે અવિરત પ્રયાસો કરી રહી હોવાનું જણાવ્યું હતું.\nકાર્યક્રમની શરૂઆતમાં બહેનોએ આદિવાસી નૃત્યશૈલીમાં ઢોલ નગારાના તાલે મંત્રીશ્રીનું ઉમળકાભેર સ્વાગત કર્યું હતું.\nઆ કાર્યક્રમમાં સુમુલડેરીના વાઈસ ચેરમેનશ્રી રીતેશભાઈ વસાવા, મુખ્ય ઈજનેરશ્રી પી.આર.પટેલીયા, અધિક્ષક ઈજનેરશ્રી હેમતભાઈ પંડયા, કાર્યપાલક ઈજનેરશ્રી ડી.એફ.શાહ, રીજીયોનલ ઓફિસરશ્રી પુરણસીંગ, નટુભાઈ રબારી તેમજ મોટી સંખ્યામાં નગરજનો ઉપસ્થિત રહ્યા હતા.\n2014 में केतन पटेल ने सरकार को कितनी संपत्ति बताई, पढिए पूरी रिपोर्ट।


After 138-day ODI return between Corona, first series under the 2023 ODI World Cup Qualifier Tournament Super League|કોરોના વચ્ચે 138 દિવસ પછી વનડેની વાપસી, 2023 વનડે વર્લ્ડ કપની ક્વોલિફાયર ટૂર્નામેન્ટ સુપર લીગ હેઠળ પહેલી સીરિઝ\nAfter 138 day ODI return between Corona, first series under the 2023 ODI World Cup Qualifier Tournament Super League\nઇંગ્લેન્ડ-આયર્લેન્ડ સીરિઝ આજથી / કોરોના વચ્ચે 138 દિવસ પછી વનડેની વાપસી, 2023 વનડે વર્લ્ડ કપની ક્વોલિફાયર ટૂર્નામેન્ટ સુપર લીગ હેઠળ પહેલી સીરિઝ\nઇંગ્લેન્ડ-આયર્લેન્ડ વચ્ચે3વનડે સીરિઝની બીજી મેચ 1 ઓગસ્ટે અને ત્રીજી મેચ4ઓગસ્ટે, ત્રણેય મેચ સાઉથહેમ્પટનમાં રમાશે\nબંને દેશો વચ્ચેની પહેલી વનડે ભારતીય સમયાનુસાર સાંજે 6:30 વાગે શરૂ થશે, લાઇવ બ્રોડકાસ્ટિંગ સોની સિક્સ પર થશે\nJul 30, 2020, 11:48 AM IST\nકોરોનાવાયરસ વચ્ચે 138 દિવસ પછી ઇંગ્લેન્ડ-આયર્લેન્ડ સીરિઝથી વનડે ક્રિકેટની વાપસી થઈ રહી છે. બંને દેશો વચ્ચે3વનડે રમાશે. ત્રણેય મેચ સાઉથહેમ્પટનના રોઝ બાઉલ મેદાન પર રમવામાં આવશે. પહેલી મેચ 30 જુલાઈ, બીજી 1 ઓગસ્ટ અને ત્રીજી4ઓગસ્ટે રમાશે. 13 માર્ચે ઓસ્ટ્રેલિયા અને ન્યૂઝીલેન્ડ વચ્ચે અંતિમ વનડે રમાઈ હતી. તે મેચ ઓસ્ટ્રેલિયાએ જીતી હતી.\nઆ ભારતમાં થનાર વનડે વર્લ્ડ કપના ક્વોલિફાયર ટૂર્નામેન્ટ સુપર લીગ હેઠળ પ્રથમ સીરિઝ છે. ઇન્ટરનેશનલ ક્રિકેટ કાઉન્સિલ (ICC)એ સોમવારે જ આ ટૂર્નામેન્ટને લોન્ચ કરી છે.\nઆવું છે લીગનું ફોર્મેટ\nઆ લીગમાં વર્લ્ડની ટોપ 12 ટીમો અને નેધરલેન્ડસ્ રમશે. દરેક દેશ ઘરઆંગણે અને વિદેશમાં3વનડેની 4-4 સીરિઝ રમશે. લીગના અંતે ભારતને બાદ કરતાં વર્લ્ડની ટોપ7ટીમો ઓક્ટોબર-નવેમ્બર 2023માં થનાર વર્લ્ડ કપમાં ક્વોલિફાય થશે.\nયજમાન હોવાથી ભારતને 2023ના વર્લ્ડ કપમાં સીધી એન્ટ્રી મળી છે. જ્યારે નેધરલેન્ડસ્ 2015-17 વર્લ્ડ ક્રિકેટ સુપર લીગ જીતીને ક્વોલિફાય કરવાની રેસમાં જોડાયું છે.\nઇંગ્લેન્ડ બેન્ચ સ્ટ્રેન્થ ચેક કરશે\nવેસ્ટ ઇન્ડીઝ સામેની સીરિઝ સમાપ્ત થયાના એક દિવસ પછી જ સીરિઝ શરૂ થતી હોવાથી ઘણા મોટા ખેલાડીઓને આરામ આપવામાં આવ્યો છે.\nઓઈન મોર્ગનની વનડે ટીમમાં ફાસ્ટ બોલર રીસ ટોપલીની4વર્ષ પછી વાપસી થઈ છે. પીઠમાં ઇજાના કારણે ટોપલી ટીમની બહાર થયો હતો.\nતેના સિવાય સેમ બિલિંગ્સ, લિયમ ડોસન અને ડેવિડ વિલીને પણ તક મળી છે. સીરિઝમાં બેન સ્ટોક્સ, માર્ક વુડ, જોફરા આર્ચર જેવા ખેલાડીઓ જોવા મળશે નહિ.\nઆયર્લેન્ડ કોઈપણ ટીમને હરાવવા સક્ષમ છે: મોર્ગન\nઇંગ્લેન્ડના કેપ્ટન મોર્ગને કહ્યું કે આયર્લેન્ડ એક ઉત્તમ ટીમ છે. તાજેતરનાં વર્ષોમાં, તેણે સાબિત કર્યું છે કે તે કોઈપણ મોટી ટીમને હરાવી શકે છે.\nતે જ સમયે, આયર્લેન્ડના કેપ્ટન એન્ડ્ર્યૂ બાલબર્નીએ કહ્યું કે વર્લ્ડ કપ વિજેતા ટીમની સામે રમવું અમારા માટે મોટો પડકાર હશે. અમે સારી તૈયારી કરી છે.\nઇંગ્લેંડ અને આયર્લેન્ડ વચ્ચે અત્યાર સુધીમાં 10 વનડે મેચ થઈ છે. આમાં ઇંગ્લેન્ડે 8, જ્યારે આયર્લેન્ડે 1 મેચમાં જીત મેળવી હતી. 1 મેચમાં રિઝલ્ટ આવ્યું નહોતું.\nઇંગ્લેન્ડમાં બંને દેશો વચ્ચે2મેચ થઈ છે અને યજમાને બંને વખત બાજી મારી છે.\nસાઉથહેમ્પટનની મેચમાં દિવસભર વાદળછાયું વાતાવરણ રહેશે. પરંતુ વરસાદની સંભાવના નથી.\nરોઝ બાઉલની પિચ હંમેશા બેટ્સમેન માટે ફાયદાકારક રહી છે. ટોસ જીતનાર ટીમ પ્રથમ બેટિંગ પસંદ કરશે. કારણકે અત્યાર સુધી અહીં કુલ 28 વનડે રમાઈ છે.\nજેમાંથી 14 વાર પહેલી બેટિંગ કરનાર ટીમ જીતી છે, જ્યારે 12 વાર બીજી બેટિંગ કરનાર ટીમ જીતી છે. બે મેચમાં રિઝલ્ટ આવ્યું નથી.\nઇંગ્લેન્ડની ટીમ: ઓઈન મોર્ગન (કેપ્ટન), મોઇન અલી, જોની બેરસ્ટો, ટોમ બેન્ટન, સેમ બિલિંગ્સ, ટોમ કરન, લિયમ ડોસન, જો ડેન્લી, સાકીબ મહેમૂદ, આદિલ રાશિદ, જેસન રોય, રીસ ટોપલી, જેમ્સ વિન્સ અને ડેવિડ વિલી.\nઆયર્લેન્ડ ટીમ: એન્ડ્ર્યૂ બાલબર્ની (કેપ્ટન), કુર્ટિસ કેફર, જેરેથ ડેલની, જોશ લિટલ, એન્ડ્રુ મેકબ્રાઇન, બેરી મેકાર્ટી, કેવિન ઓ બ્રાયન, વિલિયમ પોર્ટરફિલ્ડ, બોયડ રેન્કિન, સિમી સિંઘ, પોલ સ્ટર્લિંગ, હેરી ટેક્ટર, લોર્કન ટકર, ક્રેગ યંગ.


khatiambali | Diseases and Pests, Description, Uses, Propagation\nખાટી આંબલી ના વાવેતર અને રોગો વિશે માહિતી\nખાટી આંબલી : વાવેતર વિશે માહિતી\nખાટી આંબલી એ ધીમું વધતું સદાપર્ણી મોટું ઝાડ છે. ખાટી આંબલીનું મૂળ વતન આફ્રિકા છે, જે કઠોળ વર્ગનું ઝાડ છે. આંબલીનું ઝાડ ૮ થી ૧૦ મી ઉંચાઈ અને ર થી ૩ મીટરનો ઘેરાવો અને મજબુત ડાળીઓ રાખોડી કલરની મધ્યમ જાડી છાલ ધરાવે છે. જેનું બોટાનીકલ નામ ટેમારીન્ડસ ઈન્ડિકા છે અને જે ઈમલીના નામથી પણ ઓળખાય છે. ગુજરાત રાજયમાં વલસાડ–ડાંગ, સુરત, નવસારી, ભરૂચ, પંચમહાલ, સાબરકાંઠા, બનાસકાંઠા, જુનાગઢ અને ભાવનગર વિસ્તારમાં આંબલીના વૃક્ષો જોવા મળે છે.\nજમીન :આંબલી એ પડતર જમીનનો પાક ગણાય છે. જેથી તે નબળા પ્રકારની તેમજ ઊંડી રેતાળ ગોરાળું અથવા કાળી જમીન સાધારણ ખારાશવાળી જમીન અને ઢાળવાળી પથરાળ જમીનમાં પણ થાય છે. આબોહવા :\nઆંબલી સુકૂ હવામાન સહન કરી શકે છે પણ હીમથી બળી જાય છે. આમલીને ઉષ્ણ કટીબંધ તથા સમતીશોષણ કટિબંધનો પાક ગણવામાં આવે છે તે ઉંચા ઉષ્ણતામાનવાળા ૪૫ સે. વિસ્તારમાં થાય છે. ૬૦૦ મીટર જેટલી ઊંચાઈ સુધીની વિસ્તારમાં થઈ શકે છે.\nજે આંબલીની વાવણી રોડ ઉપર એવન્યુ તરીકે કરવી હોય તો ૧૦ મીટરનાં અંતરે કરી શકાય જ્યારે ખેતરમાં શેઢા કે પાળાએ ૧૦ મીટરના અંતરે કરવામાં આવે છે. જ્યારે પધ્ધતિ સરની ખેતી માટે ૧૦ મીટર X ૧૦ મીટરના અંતરે વાવેતર કરી શકાય.\nચીકુનુ વાવેતર ૧૦ મી X ૧૦ મી ના અંતરે કરવાની ભલામણ છે. પરંતુ શરુઆતના ૧૩ વર્ષ સુધી એકમ વિસ્તારમાં વધુ ઉત્પાદન મેળવવા માટે ઝાડની રોપણી ૫ મી X ૫ મીના અંતરે કરવાથી વધુ ઉત્પાદન મેળે છે. ૧૩ વર્ષ બાદ ૫ મી X ૫ મી અંતરે વાવેતર કરેલ ઝાડમાં ડાળીઓ એકબીજાને અડી જતાં ઝાડ દીઠ ઉત્પાદન ઘટતું જોવા મળેલ. સદર ઝાડ ઉપર છાંટણી અને વૃદ્ધિ નિયંત્રણનો ઉપયોગની અસરના પરિણામો અસાર્થક જોવા મળે છે. જે જમીનમાં ચીકુની રોપણી કરવાની હોય તેમાં એક ઘનમીટરના માપના ખાડા ઉનાળામાં ભલામણ કરેલ અંતરે તૈયાર કરવા. ૧૫ દિવસ બાદ ખાડા દીઠ ૨૦ થી ૨૫ કિ.ગ્રા. છાણિયું ખાતર માટી સાથે મિશ્ર કરી ખાડા પૂરવા. ચોમાસામાં સારો વરસાદ થયાં પછી પસંદ કરેલ કલમો ખાડામાં રોપવી.\nબહુ વર્ષાયુ આંબલીનું વર્ધન મોટાભાગે બીજથી થાય છે. હાલ કલમો દ્વારા પણ વર્ધન કરવામાં આવે છે. થીંગદાકાર આંખ કલમ અથવા નૂતન કલમ પધ્ધતિથી વર્ધન કરી શકાય છે.\nઆંબલીમાં સેન્દ્રિય તેમજ રાસાયણિક ખાતરો આપવા બાબતે ખાસ કોઈ સંશોધનો થયેલ નથી. આમ છતાં વાવેતર સમયે ખાડામાં પ૦ કિલો છાણિયું ખાતર અને ર કિલો લીંબળીનો ખોળ ચોમાસા દરમ્યાન ખાડામાં આપવાથી ફાયદાકારક ઉત્પાદન લઈ શકાય છે. રાજસ્થાનમાં થયેલા એક સંશોધનને આધારે પુખ્તવયના ઝાડને રપ કિલો છાણિયું ખાતર અને રપ૦–૧પ૦–ર૦૦ કિલો ના. ફો.પો./વર્ષ આપવું જોઈએ. ખાતરો જમીનમાં ભેજ હોય ત્યારે જ થડની ફરતે નીક કરીને જ આપવા જોઈએ. એટલે કે ચોમાસાનો પ્રથમ વરસાદ બાદ ખાતરનો બધોજ જથ્થો એકસાથે થડથી ૧.પ મી. દૂર રીંગ બનાવી આપવો અને માટી ઢાંકી દેવી.\nઆંબલી સૂકા વિસ્તારનો બાગાયતી પાક ગણાય છે. જેથી ઝાડને ઉછેરવા અને શરુઆતમાં વૃદ્ધિ માટે પિયત જરુર હોય છે.\nસામાન્ય રીતે આંબલીમાં છાંટણી કરવામાં આવતી નથી આમ છતાં જમીનથી ૧.પ થી ર.૦ મી. ની ઉંચાઈ સુધીની બધી જ ડાળીઓની છાંટણી કરીને ઝાડની કેળવણી કરવી જોઈએ.\n\tઆંબલીના થડની આસપાસ પરાળ અથવા ઘાસનું અથવા પ્લાસ્ટીકનું આવરણ કરવાથી ભેજ સંગ્રહમાં મદદ કરે છે અને નિંદામણનું નિયંત્રણ સારૂ મળે છે.\n\tસમયાંતરે ઝાડના થડની આજુબાજુનું નિંદામણ કરતા રહેવું.\n\tવરસાદ પહેલા અને પછીથી આંતરખેડ કરવી.\n\tઆંબલીની વૃધ્ધિ ધીમે થતી હોવાથી નવા રોપાણમાં શરૂઆતના સમયમાં જે તે વિસ્તારને અનુકૂળ શાકભાજીના આંતરપાકો લઈ શકાય છે.\nસામાન્ય રીતે ફળ ફેબ્રુઆરી–માર્ચ માસમાં તૈયાર થાય છે. ફળનું બહારનું કોચલું સુકાઈ જાય અને સખત થાય તેમજ ફળનો માવો કોચલાથી જુદો પડે ત્યાં સુધી ઝાડ પર જ ફળને પાકવા દેવું. પાકા ફળો ઝાડ પરથી ઉતારવામાં ન આવે તો એકાદ વર્ષ સુધી લટકતા રહે છે. પાકા ફળો ઝાડની ડાળીઓ હલાવી ભેગા કરવા. ત્યારબાદ લાકડાંની સોટીથી હળવેથી ફટકારી કોચલાનું આવરણ દુર કરવું. ફળના માવાને બીજમાંથી છુટો પાડી તેમાંથી રેસા દુર કરી આ ફળમાં ભેજ ઓછો થાય ત્યાં સુધી સુર્યના તાપમાં સુકવવો. આંબલીના ફળમાં પપ % માવો, ૩૪ % બીજ અને ૧૧ % કોચલા અને રેસા હોય છે.\nબીજ દ્વારા તૈયાર થયેલ આંબલીનું ઝાડ ૭ થી ૧૦ વર્ષે ફળવાની શરૂઆત થાય છે જયારે કલમી આંબલી વહેલી ફળે છે. જેમ જેમ ઝાડનું કદ અને ઉંમર વધે છે તેમ ઉત્પાદન વધતું જાય છે, જે ૮૦ થી ૧૦૦ વર્ષ સુધી ફાયદાકારક રહે છે. સારૂ વિકસિત ઝાડ અંદાજે ર૦૦–૩૦૦ કિલો ફળનું ઉત્પાદન પ્રતિ વર્ષ આપે છે.\n\tઆંબલીનુ લાકડું ખૂબ જ મહત્વ ધરાવે છે, જેનો ઉપયોગ વિવિધ બનાવટોમાં થાય છે. લાકડું વધુ ગરમી પેદા કરે છે. મીઠાવાળી ખાટી આંબલી અને તેની બનાવટો પાકિસ્તાન, જાપાન, જર્મની, ફ્રાન્સ, યુ.કે, ઈટાલી અને બાંગ્લાદેશ જેવા દેશોમાં નિકાસ થાય છે. દક્ષિણ ભારતમાં આમલીમાંથી રસમ બનાવવામાં આવે છે. જે રોજ ભાત સાથે ખવાય છે, એમ મનાય છે કે એનાથી શરીરમાં ગરમીનું પ્રમાણ વધતું નથી. ઉનાળામાં ગોપક આમલીનું શરબત પીવાથી લૂ માં રાહત થાય છે.\n\tઆમલીની પેસ્ટ આમલીના બી કાઢયા બાદના માવામાં આખું મીઠુ (કુલ જથ્થાના ૩ થી ૪ % ના પ્રમાણે) ભેળવી માર્ચ/એપ્રિલ માસમાં ગોળા બનાવી માટીના માટલામાં ભરવાથી લાંબા સમય સુધી સંગ્રહી શકાય છે.\n\tઆમલી નાની કુમળી કાચી અવસ્થાથી પાકી હોય ત્યાં સુધી દરેક અવસ્થાએ જુદા જુદા સ્વરૂપે ખવાય છે. આમલીના બીજ પણ શેકીને મુખવાસ તરીકે ખાવામાં ઉપયોગમાં લે છે.


માસીની મદદથી ભાણી પર દુષ્કર્મ, સગીરાને ગર્ભ રહેતા ભાંડો ફૂટ્યો - mojilomanas.in\nMay 20, 2022 AdminLeaveaComment on માસીની મદદથી ભાણી પર દુષ્કર્મ, સગીરાને ગર્ભ રહેતા ભાંડો ફૂટ્યો\nઅમદાવાદ શહેરના ગોમતીપુર વિસ્તારમાં સંબંધોને લાંછન લગાડતો કિસ્સો પોલીસ ચોપડે નોંધાયો છે. જેમાં સગીરાને તેના જ માસીએ પોતાના મિત્ર પાસે મોકલી દુષ્કર્મ ગુજારવામાં મદદ કરવાની ઘટના બની છે. જોકે સગીરાની તબીબી તપાસમાં ગર્ભ રહી જતા સમગ્ર મામલાનો ઘટસ્ફોટ થતા પોલીસ ફરિયાદ નોંધાઇ છે.\nઆ અંગે પ્રાપ્ત વિગતો મુજબ, આજથી9મહિના અગાઉ સગીરા પોતાની માસી સાથે બજારમાં ગઈ હતી. જ્યાં માસીનો મિત્ર બળદેવ સાગઠીયા મળ્યો હતો. ખુદ માસીએ જ સગીરાને પોતાના મિત્ર બળદેવ સાથે ઓળખાણ કરાવી હતી. જે બાદ તે સગીરાને લઈને પોતાના ધર્મના ભાઈના એક ઘરમાં લઈ ગઈ હતી. જ્યાં માસીએ જ સગીરાને બળદેવ સાગઠીયાને સોંપી દીધી હતી. અહીં સગીરા પર દુષ્કર્મ આચરવામાં આવ્યું હતું.\nઆટલું જ નહીં થોડા દિવસો બાદ ફરીથી એક વખત સગીરા પોતાની માસી સાથે જઈ રહી હતી, ત્યારે પણ આરોપી બળદેવ આવી ચડ્યો હતો. બળદેવ સાગઠીયાએ સગીરાને ઘરે છોડવાનું કહીને પોતાની બાઈક પર બેસાડી લઈ ગયો હતો અને બીજી વખત બળજબરી પૂર્વક શારીરિક સબંધો બાંધ્યા હતા.\nજો કે થોડા સમય બાદ સગીરાના શરીરમાં ફેરફાર જણાંતા તેની માતાએ ડૉક્ટર પાસે મેડિકલ તપાસ કરાવી હતી. જેમાં સગીરાને7મહિનાનો ગર્ભ હોવાનું જણાવાયું હતુ. આ બાબતે પૂછતાં સગીરાએ પોતાની આપવીતી કહેતા સમગ્ર મામલો બહાર આવ્યો હતો.\nઆ મામલે ગોમતીપુર પોલીસે આરોપીની ધરપકડ કરી હતી. આરોપીની પૂછપરછમાં સામે આવ્યું છે કે, આરોપી બળદેવ સાગઠીયા પોતે પરિણીત છે અને તેણે પોતાની પત્નીની છૂટાછેડા આપ્યા છે.\nજો કે આ મામલે પકડાયેલી સગીરાની માસીના અન્ય યુવક સાથે પ્રેમ સબંધ હોવાની જાણ ભત્રીજીને હોવાથી પોતાની કરતૂત છૂપાવવા સગીરા પર દુષ્કર્મ માટે પોતાના મિત્રની મદદ કરી હોવાની ચર્ચા થઈ રહી છે. આ દિશામાં પણ પોલીસે આગળની તપાસ હાથ ધરી છે.\nમારી પડોશમાં રહેતી ભાભી ભારે હોટ છે, દરરોજ મારી સાથે ખાનગીમાં સંબંધો બાંધે છે પણ હવે એવું માગે છે કે એ શક્ય નથી


The first finalist will be found in IPL today, the battle will be between Gujarat and Rajasthan\nUpdated on : 2022-05-24 18:06:09\nનવી દિલ્લીઃ IPLમાં ગ્રુપ સ્ટેજના તમામ 70 મેચ પૂરી થઈ છે. પ્લેઓફની ચારેય ટીમ નક્કી થઈ છે. જેમાં IPLની નવી ટીમ હાર્દિક પંડ્યાની કેપ્ટનશીપ વાળી ગુજરાત ટાઈટન્સ પ્રથમ સ્થાને છે.. જ્યારે સંજુ સેમસનની રાજસ્થાન રોયલ્સ બીજા નંબર પર પ્લે ઓફમાં ક્વોલિફાય કર્યુ છે. ગુજરાત અને રાજસ્થાનની વચ્ચે ક્વોલિફાયરની પ્રથમ મેચ રમાશે. આ મેચ સાંજે 7.30 વાગ્યે કોલકાતાના ઈડન ગાર્ડનમાં રમાશે. આ મેચમાં જીતનારી ટીમ સીધા ફાઈનલમાં પહોંચશે. જ્યારે હારનારી ટીમને વધુ એક તક મળશે. તમને જણાવી દઈએ કે, ગુજરાત અને રાજસ્થાન વચ્ચે આજે બીજી વખત મુકાબલો થવા જઈ રહ્યો છે. પહેલાની મેચમાં ગુજરાત ટાઈટન્સે 37 રનથી જીત મેળવી હતી. ક્વાલિફાયર-1માં હારનારી ટીમને ફાઈનલ માટે ક્વાલિફાયર-2ની મેચ રમવી પડશે. આ મેચ એલિમિનેટરની મેચ રમનારી ટીમ સાથે થશે.. એલિમિનેટર મેચમાં લખનઉ સુપર જાયંટ્સ અને રોયલ ચેલેન્જર્સ બેંગ્લુરુની વચ્ચે 25 મેના રોજ કોલકાતાના ઈડન ગાર્ડન્સમાં મેચ રમાશે\nરાજસ્થાનને બીજી વખત વિજેતા બનવાની તક-\nટોપ-2માં રહેવાના કારણે રાજસ્થાનની ટીમને બે તક મળશે. ત્યારે હવે રાજસ્થાન રોયલ્સની ટીમ બીજી વખત વિજેતા બનવાની તક મળશે. આ પહેલા રાજસ્થાનની ટીમે IPLના પ્રથમ સીઝનમાં ખિતાબ પોતાના નામે કર્યો હતો. IPLની 2008માં શરૂઆત થઈ હતી. IPLના પ્રથમ સીઝનના ફાઈનલમાં રાજસ્થાન ટીમે ચેન્નઈને હરાવી જીત મેળવી હતી.\nઆ વખતે IPLને મળી શકે છે નવુ ચેમ્પિયન-\nજો રાજસ્થાનની ટીમ પ્લે ઓફથી બહાર થાય તો, આ વખત IPLને નવુ ચેમ્પિયન મળે તે નક્કી છે. આ ટૂર્નામેન્ટમાં ગુજરાત અને લખનઉની નવી ટીમ છે. આ સીઝનમાં બન્ની ટીમ નવી છે. જ્યારે વિરાટ કોહલીની RCBએ હજુ સુધી એક પણ કપ જીત્યો નથી.\nરાજસ્થાન રોયલ્સ સ્કવોર્ડ-\nબેટ્સમેન-વિકેટ કીપર- સંજૂ સૈમસન(કેપ્ટન), જોસ બટલર, યશસ્વી જ્યસ્વાલ, શિમરોન હેટમેયર, દેવદત્ત પડિક્કલ, કરુણ નાયક, ધ્રુવ જુરેલ, આર.વેનડેર ડુસેન\nઓલરાઉન્ડર- રવિચંદ્રન અશ્વિન, રિયાન પરાગ, અનુનયસિંહ, શુભમ ગઢવાલ. જીમી નિશામ\nબોલર- ટ્રેંટ બોલ્ટ, પ્રસિદ્ધ કૃષ્ણા, યુજેવેન્દ્ર ચહલ, કે.સી.કરિયપ્પા, નવદીપ સૈની, ઓબૈદ મૈકકોય, કુલદીપ સેન, તેજસ બરોકા, કુલદીપ યાદવ, નાથન કૂલ્ટર-નાઈલ, ડેરિલ મિચેલ\nગુજરાત ટાઈટન્સ સ્કવોર્ડ-\nબેટ્સમેન-વિકેટ કીપર- શુભમન ગિલ, રહમાનુલ્લાહ ગુરબાજ, અભિનવ સદરંગાની, ડેવિડ મિલર, ઋદ્ધિમાન માહા, મેથ્યૂ વેડ\nઓલરાઉન્ડર- હાર્દિક પંડ્યા(કેપ્ટન), રાશિદ ખાન, રાહુલ તેવતિયા. ડોમિનિક ડ્રેક્સ, જયંત યાદવ, વિજય શંકર, દર્શન નાલકંડે, ગુરકીરત સિંહ માન, સાઈ સુદર્શન,\nબોલર- મોહમ્મદ શમી, લોકી ફર્ગ્યૂસન, નૂર અહેમદ, આર સાઈ કિશોર, યશ દયાલ, અલ્જારી જોસેફ, પ્રદીપ, સાંગવાન, વરુણ આરોન\nફિફાની ટીમ ભારત આવશે:ભારતીય ફૂટબોલ ફેડરેશન પર પ્રતિબંધ લગાવી શકે છે,3સભ્યોની નિમણૂક\nJune 20, 2022, 11:39 am